open-index/open-wikipedia-markdown huggingface dataset:
James Francis Stafford

**James Francis Stafford** (s. 26. heinäkuuta 1932) on katolisen kirkon yhdysvaltalainen pappi ja vuodesta 1998 yksi kardinaaleista. 1. maaliskuuta 2008 hän yleni kardinaalidiakonista kardinaalipapiksi.

Stafford syntyi Marylandin Baltimoressa ja sai pappisvihkimyksensä 15. joulukuuta 1957. Hän toimi Memphisin piispana vuosina 1982–1986 ja Denverin arkkipiispana 1986–1996. Hän oli Paavillisen maallikkojen neuvoston puheenjohtajana vuosina 1996–2003. Vuonna 2003 hänestä tuli Paenitentiaria Apostolica -tribunaalin johtaja.

Äänestysikäisenä kardinaalina Stafford osallistui vuoden 2005 konklaaviin, jossa tuli valituksi paavi Benedictus XVI.
Karl Lindberg (hiihtäjä)

**Karl Johan Lindberg** (14. toukokuuta 1906 Trångsviken – 23. toukokuuta 1988 Trångsviken) oli ruotsalainen hiihtäjä, joka kilpaili 1930-luvulla. Hän saavutti vuonna 1931 Oberhofin MM-kilpailuissa pronssia 50 kilometrin matkalla ja sijoittui neljänneksi 18 kilometrillä. 

## Lähteet
*

### Viitteet
Josef Clemens

**Josef Clemens** (s. 20. kesäkuuta 1947) on katolisen kirkon 10. lokakuuta 1975 vihitty saksalainen pappi. Hänet nimitettiin Segermesin titulaaripiispaksi 25. marraskuuta 2003. Samalla hänestä tehtiin Paavillisen maallikkojen neuvoston sihteeri.

Clemens vihittiin piispaksi 6. tammikuuta 2004.

## Aiheesta muualla
* Bishop Josef Clemens
.300 Winchester Magnum

**.300 Winchester Magnum**, tai **.300 Win Mag**, on metsästys- ja pitkänmatkan kiväärikaliiperi, (7,62 x 67 mm). Se on kehitetty Winchester Repeating Arms Company -tehtaalla vuonna 1963 Winchester Magnum cartridges -tuotesarjan yhdeksi patruunaksi. 300 Win Mag -hylsy on supistettu .338 Win Mag -hylsystä. 300 win mag on suosittu kaliiperi Amerikassa. Sitä käytetään hirven lisäksi muihin suuriin hirvieläimiin. Kaliiperin suosio liittynee suureen .30 Cal -luotivalikoimaan ja hylsyn suureen ruutitilavuuteen, jonka ansiosta luodille saadaan korkea lähtönopeus. 

## Lähteet
Kuruption!

**Kuruption!** on rap-artisti Kuruptin debyyttialbumi. Se on tupla-albumi, ja sen julkaisi Kuruptin perustama Antra Records. Se sijoittui 24. lokakuuta 1998 Billboard 200 -listalla sijalle 8. Albumilla on single nimeltä "We Can Freak It".

## Kappaleet

### CD1: The West Coast

### CD2: The East Coast
Antonio Mennini

**Antonio Mennini** (s. 2. syyskuuta 1947) on italialainen kirkonmies, joka sai katolisen pappisvihkimyksen 14. joulukuuta 1974. Hänestä tuli piispa vuonna 2000, jolloin hänet nimitettiin Ferentiumin titulaariarkkipiispaksi.

Mennini on ollut myös diplomaattisissa tehtävissä nuntiuksena Bulgariaan, Venäjälle ja Uzbekistaniin.

## Aiheesta muualla
*Catholic-hierarchy.org: Antonio Mennini
.338 Lapua Magnum

**.338 Lapua Magnum** on suomalaisen Lapuan patruunatehtaan kehittämä pitkänmatkan tarkkuus- ja metsästyspatruuna (8,6×70&nbsp;mm tai 8,58×70&nbsp;mm). Se on keskisytytteinen, pullonkaulamainen patruuna, jota käytetään erityisesti sotilas- ja kilpailutarkkuusammuntaan.

## Lähteet
Jelena Temnikova

**Jelena Vladimirovna Temnikova** (, s. 18. toukokuuta 1985 Kurgan, Neuvostoliitto) on venäläinen poplaulaja ja Serebro-yhtyeen entinen jäsen.

Temnikova tuli tunnetuksi sijoituttuaan kolmanneksi *[[Fabrika zvjozd]]* -kykyjenetsintäkilpailussa vuonna 2003. Kolme vuotta myöhemmin hän perusti kilpailun tuottajan Maksim Fadejevin kanssa Serebro-yhtyeen. Yhtye edusti Venäjää vuoden 2007 Eurovision laulukilpailussa, jossa se sijoittui kolmanneksi.

## Aiheesta muualla

* Jelena Temnikovan sivusto  (toimimaton linkki)
Pikkuluppio

**Pikkuluppio** (*Sanguisorba minor*) on ruusukasvien heimoon kuuluva kasvi. Se kasvaa 40–90 cm korkeaksi. Sitä kasvaa muun muassa Ruotsissa, Saksassa ja Italiassa. Se kasvaa kalkkipohjaisilla ja ruohoisilla alueilla.

Pikkuluppiota käytetään myös salaateissa ja kastikkeissa. Sen makua kuvaillaan miedon kurkun tapaiseksi.

## Lähteet

## Aiheesta muualla
* Suomen Lajitietokeskus: Pikkuluppu – ''Poterium sanguisorba''
* ITIS: ''Sanguisorba minor'' 
* United States Department of Agriculture (USDA): ''Sanguisorba minor''
Freddie Mac

**The Federal Home Loan Mortgage Corporation** (FHLMC) (NYSE: FRE), yleisesti tunnettu nimellä **Freddie Mac**, on puolivaltiollinen kiinnitysluottoja myöntävä yhtiö. Freddie Mac hallitsee yhdessä Fannie Maen kanssa noin puolta Yhdysvaltain kiinnitysluottomarkkinoista. 

## Yhdysvaltain luottokriisi

Yhdysvaltain luottokriisi on ajanut Freddie Macin koviin vaikeuksiin. Yhdysvaltain liittovaltio päätti 7. syyskuuta 2008 ottaa Freddie Macin ja Fannie Maen hallintaansa, koska niiden kaatuminen olisi pahentanut luottokriisiä ja nostanut merkittävästi korkotasoa. Pelastusoperaation arvioidaan maksavan amerikkalaisille veronmaksajille 100 miljardia dollaria. Toukokuussa 2010 Freddie Mac pyysi lisärahoitusta, joka nostaa laskun yhtiöiden pelastamisesta noin 126 miljardiin dollariin, josta Freddie Macin osuus olisi 60 miljardia.

## Lähteet

## Aiheesta muualla
*Yhtiön kotisivut
*Hallituksen esitys Eduskunnalle kiinteistörahastolaiksi HE 77/1997 (sisältää katsauksen Freddie Maciin)
George Panikulam

**George Panikulam** (s. 26. lokakuuta 1942) on katolisen kirkon intialainen pappi. Hän sai vihkimyksensä 11. maaliskuuta 1967.

4. joulukuuta 1999 Panikulam sai nimitykset Caudiumin titulaariarkkipiispaksi ja nuntiukseksi Hondurasiin. Hänet vihittiin piispaksi 6. tammikuuta 2000. 3. heinäkuuta 2003 hänestä tehtiin nuntius Mosambikiin. Häntä seurasi Hondurasissa Antonio Arcari ja edelsi Mosambikissa Juliusz Janusz.

## Lähteet

## Aiheesta muualla
*Catholic-hierarchy.org: Archbishop George Panikulam
Fannie Mae

**The Federal National Mortgage Association** (FNMA) (), yleisesti tunnettu nimellä **Fannie Mae**, on yhdysvaltalainen puolivaltiollinen asuntolainoja rahoittava yhtiö. Fannie Mae hallitsee yhdessä Freddie Macin kanssa noin puolta Yhdysvaltain asuntolainamarkkinoista.

Fannie Mae perustettiin valtion laitokseksi vuonna 1938 osana Franklin D. Rooseveltin New Deal -ohjelmaa myöntämään rahoitusta asuntomarkkinoilla. Seuraavat 30 vuotta se oli lähes monopoliasemassa lainaamassa varoja asuntolainoja myöntäville pankeille ja muille rahoituslaitoksille. Fannie Mae yksityistettiin ja vietiin pörssiin vuonna 1968.

Yhtiö oli vuoden 2013 Fortune 500 -listalla 12. sijalla.

## Yhdysvaltain luottokriisi
Yhdysvaltain luottokriisi ajoi Fannie Maen vaikeuksiin. Yhdysvaltain liittovaltio päätti 7. syyskuuta 2008 ottaa Freddie Macin ja Fannie Maen hallintaansa, koska niiden kaatuminen olisi pahentanut luottokriisiä ja nostanut merkittävästi korkotasoa. Pelastusoperaation arvioitiin maksavan amerikkalaisille veronmaksajille mahdollisesti jopa 100 miljardia dollaria.

Yhtiöt hallitsivat yhdessä lähes puolta Yhdysvaltain 12 biljoonan dollarin asuntolainamarkkinoista. Neljän viimeisen vuosineljänneksen aikana ne tekivät 14 miljardin dollarin tappiot.

## Lähteet

## Aiheesta muualla
* Yhtiön verkkosivut 
* Hallituksen esitys Eduskunnalle kiinteistörahastolaiksi HE 77/1997 (sisältää katsauksen Fannie Maeen)
Nicolas Girasoli

**Nicolas Girasoli** (s. 21. heinäkuuta 1957) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi paavi Johannes Paavali II 15. kesäkuuta 1980. Hän sai 24. tammikuuta 2006 nimitykset Egnazia Appulan titulaariarkkipiispaksi sekä apostoliseksi nuntiukseksi Sambiaan ja Malawiin.

Girasoli vihittiin piispaksi 11. maaliskuuta 2006. Pääkonsekraattorina toimi Angelo Sodano, jota avustivat Robert Sarah ja Luigi Martella.

## Lähteet
Luettelo kuuluisista murhatuista ihmisistä

Tämä on **luettelo kuuluisista murhatuista ihmisistä**. Luettelo on aikajärjestyksessä.

## Antiikista 1600-luvulle

## 1700–1800-luvut

## 1900-luku
### 1900–1910-luku

### 1920–1930-luku

### 1940–1950-luku

### 1960–1970-luku

### 1980–1990-luku

## 2000-luku

## Katso myös
* Luettelo kuuluisista murhayrityksistä
* Luettelo kuuluisista poliittisista murhista
* Luettelo kuuluisista teloitetuista henkilöistä

## Lähteet
Valo (täsmennyssivu)

**Valo** voi tarkoittaa esimerkiksi seuraavia:

*valo, sähkömagneettisen spektrin ihmissilmällä nähtävä osa
*Valo, etu- ja sukunimi

## Suomessa ilmestyneitä lehtiä
**[[Valo-liite|Valo]]*, Aamulehden viikoittainen liite
**[[Valo (tiedelehti)|Valo]]*, vanha suomalainen tiedelehti
* *Valo*, Suomen Valoteknillisen Seuran lehti
* *Valo*, Juho Juntusen toimittama lehti

## Kulttuurituotteita
**[[Valo (albumi)|Valo]]*, Yö-yhtyeen albumi vuodelta 2000
**[[Valo (Sakari Kukon albumi)|Valo]]*, Sakari Kukon albumi vuodelta 2013
**[[Valo (Mustan kuun lapsien albumi)|Valo]]*, Mustan kuun lapsien albumi vuodelta 2019
**[[Valo (elokuva)|Valo]]*, Kaija Juurikkalan Aleksanteri Ahola-Valosta kertova elokuva vuodelta 2005
**[[Valo (kirja)|Valo]]*, M. John Harrisonin romaani

## Yhteisöjä ja organisaatioita
* Valo, Suomessa vuosina 2013–2016 toiminut kansallinen liikunta- ja urheilujärjestö
* VALO, vantaalainen futsalseura
* Mäntän Valo, mänttäläinen urheiluseura
* Koulutuskeskus Valo, koulutuskeskus Ylöjärvellä
* Radio Valo, internetmedia-asema

## Ohjelmistoja
* VALO, vapaat ja avoimen lähdekoodin ohjelmistot
* Valo, mobiilisovellus
Calypso (kappale)

**Calypso** on yhdysvaltalaisen folkmuusikon John Denverin vuoden 1975 kappale, joka julkaistiin singlenä. Myöhemmin se oli kappaleena *[[Windsong]]*-albumilla. Calypso on kunnianosoitus ranskalaiselle mertentutkijalle Jacques-Yves Cousteaulle ja tämän tutkimusalukselle *[[M/S Calypso|Calypsolle]]*.

Single oli 27. syyskuuta 1975 Billboard Hot 100 -singlelistan ykkösenä viikon ajan.
I’m Not Jesus

**I'm Not Jesus** on metallimusiikkiyhtye Apocalyptican single joka on myös ilmestynyt levyllä Worlds Collide. Kappaleessa on laulajana Corey Taylor joka tunnetaan muun muassa yhtyeistä Slipknot ja Stone Sour. Corey Taylorin ansiosta kappale on saanut kuuluvuutta myös Yhdysvalloissa.

## Tietoa
Kappaleen on säveltänyt Apocalyptica, Johnny Andrews ja Geno Leonardo. Coreyn lauluraita on nauhoitettu
Luminous Studiolla Dallasissa Texasin osavaltiossa, rummut on nauhoitettu Helsingissä Suomessa, ja Apocalyptica nauhoitettiin Tukholmassa Ruotsissa. Lisäksi mainittakoon että Taylorin raita nauhoitettiin hänen syntymäpäivänään vuonna 2006. Levyn tuottajana on Johnny Andrews.
Kappaleen instrumentit ovat:
*Laulu
*Neljä selloa
*Rummut

## Kappalelista
# "I'm Not Jesus" feat. Corey Taylor - 3:35
# "Worlds Collide" - 4:29

**Premium Edition**
# "I'm Not Jesus" feat. Corey Taylor - 3:35
# "Worlds Collide" - 4:29
# "S.O.S. (Anything But Love) (Instrumental) - 4:22
# "Burn" - 4:18

## Konserttiesitys
Apocalyptica ja Taylor eivät ole esiintyneet yhdessä. Aina kun Apocalyptica esittää kappaleen, yksi selloista korvaa laulun soittamalla saman melodian. Taylor kertoi eräässä haastattelussaan toivovansa että pääsisi esittämään kappaleen joskus Apocalyptican kanssa.

## Aiheesta muualla
*Apocalyptican kotisivu
Loppukäyttäjä

**Loppukäyttäjä** on yleisimmin henkilö joka loppukädessä käyttää tuotetta tai palvelua. Käsitettä tarvitaan tarkentamaan yleisluontoisia sanoja kuten käyttäjä, kuluttaja ja asiakas. Esimerkkinä voidaan mainita lemmikkieläinkaupasta hamsterilleen auringonkukansiemeniä ostava ihminen. Hamsterin omistaja on asiakas ja kuluttaja, hamsteri on loppukäyttäjä. Kauppias on sekä jälleenmyyjä että asiakas (maahantuojan tai siementen viljelijän).

Loppukäyttäjä-sanan kohde riippuu myös , esimerkiksi sopimustekniikassa loppukäyttäjällä tarkoitetaan ihmistä tai yhteisöä joka ei ole jälleenmyyjä. Tietokoneiden ohjelmoinnissa ja käyttöliittymissä sanaa käytetään paljon, mutta ohjelman ominaisuudet suunnitellaan kuitenkin asiakkaan eikä välttämättä loppukäyttäjän tarpeiden perusteella. Esimerkiksi taulukkolaskentaohjelma suunnitellaan loppukäyttäjän näkökulmasta ja verkkokaupan käyttöliittymä taas maksimoimaan myyntiä jopa loppukäyttäjän käytön helppouden kustannuksella.

Tietotekniikassa käsitteeseen törmää usein omisteisen ohjelmiston tietokoneohjelman asennuksen yhteydessä. Painettaessa hyväksy-painiketta/rastia viitataan ohjelman valmistajan ja loppukäyttäjän väliseen sopimukseen (EULA, End User Licence Agreement) jossa maahantuoja ja jälleenmyyjä eivät ole osallisina.

## Katso myös
*OEM
František Šimůnek

**František Šimůnek** (2. joulukuuta 1910 &ndash; 17. heinäkuuta 1989) oli tšekkoslovakialainen maastohiihtäjä, mäkihyppääjä ja yhdistetyn hiihtäjä. Hän saavutti hopeaa 4&nbsp;×&nbsp;10 kilometrin viestistä MM-kisoissa 1933. 

Šimůnek sijoittui kahdeksanneksi yhdistetyn normaalikilpailussa ja 23:nneksi mäkihypyn suurmäessä Lake Placidin olympialaisissa 1932. Neljä vuotta myöhemmin Garmisch-Partenkirchenissä hän oli viides sekä 4&nbsp;×&nbsp;10 kilometrin viestissä että yhdistetyssä. Lisäksi hän kilpaili 18 kilometrin hiihdossa, jossa oli yhdestoista. 

Šimůnek kilpaili vielä Sankt Moritzissa 1948, jolloin hän oli 36. yhdistetyssä ja vasta 72. 18 kilometrin hiihdossa.

## Lähteet
Vladimír Novák

**Vladimír Novák** (2. helmikuuta 1904 &ndash; 28. huhtikuuta 1986) oli tšekkoslovakialainen hiihtäjä. Hän voitti hopeaa 4 kertaa 10 kilometrin viestistä MM-kisoissa 1933. 

Novák sijoittui kahdenneksitoista Sankt Moritzin olympialaisissa 1928 18 kilometrin matkalla. Lake Placidissa 1932 hän oli yhdestoista 50 kilometrillä ja neljästoista 18 kilometrillä.
Boeing Harpoon

**AGM-84 Harpoon** on yhdysvaltalaisen Boeing Integrated Defense Systemsin aluksi vain Yhdysvaltain laivastolle, sittemmin myös muille maille valmistama tutkan ohjattu meritorjuntaohjus. Harpoonit ovat olleet käytössä ja tuotannossa vuodesta 1977. Harpoonin kanssa vertailukelpoisia, ominaisuuksiltaan melko samanlaisia meritorjuntaohjuksia ovat ranskalainen Exocet, ruotsalainen RBS15, saksalainen AS.34 Kormoran, venäläinen SS-N-25 Switchblade, brittiläinen Sea Eagle ja kiinalainen Yingji (YJ-83). Vuoteen 2004 mennessä Boeing valmisti 7&nbsp;000 Harpoonia.

Helmikuussa 2018 julkistettiin tieto ohjusten myyntiluvasta Suomen merivoimille.

## Versiot
### Harpoon block I

* AGM-84A (lentokoneesta laukaistava)/**RGM-84A** (laivasta laukaistava)/**UGM-84A** (sukellusveneestä laukaistava) Block 1A-ensimmäinen versio
* UGM-84B Muuteltu versio Royal Navya varten
* AGM-84C/RGM-84C/UGM-84C Block 1B -Paranneltu suunnistusjärjestelmä 
* AGM-84D/RGM-84D/UGM-84D Block 1D -Pidennetty kantama
* AGM-84E SLAM Block 1E -Muutettu maalla käytettäväksi
* AGM-84F/RGM-84F Block 1F -Paranneltu block 1D:stä
* AGM-84G/RGM-84G/UGM-84G Block 1G -Paranneltu block 1C:stä

### Harpoon Block II
* AGM-84L/RGM-84L Erikoisversio Egyptille, Etelä-Korealle ja Taiwanille

### Harpoon Block III
* AGM-84M/RGM-84M Block III. Uusin kehityssuunnitelma. Oli tarkoitus ottaa käyttöön 2008, mutta Yhdysvaltain laivasto perui hankkeen huhtikuussa 2009.

### AGM-84K SLAM-ER
AGM-84K (SLAM-ER, *Expanded Response*) on kehitetty AGM-84E-ohjuksesta ja saavutti alustavan käyttöönoton (IOC) kesäkuussa 2000. Se on kaukolaukaistava ohjus () ja käyttää inertianavigaatiota (INS), GPS-järjestelmää ja infrapunahakua. Ohjuksen kantama ylittää 135 nm (250 km). Ohjuksen moottori on Teledyne Turbojet.

Ohjukseen on kehitetty automaattinen kohteen haku (), jossa kuvantunnistus vertaa kohdekuvaa lämpöhakuiseen kuvaan, sekä mahdollistaa kohteen täsmentämisen laukaisevasta lentokoneesta.
Ohjuksia päivitetään SLAM-ER ATA -malliin.

## Ominaisuuksia

* Pituus: Ilmasta laukaistavassa mallissa 3,8&nbsp;m, laivasta ja sukellusveneestä laukaistavissa malleissa 4,6&nbsp;m
* Paino: Ilmasta laukaistavassa mallissa 519&nbsp;kg, laivasta ja sukellusveneestä laukaistavissa malleissa 628&nbsp;kg
* Siivekkeiden  kärkiväli: 91&nbsp;cm
* Leveys: 34&nbsp;cm
* Nopeus: 864&nbsp;km/h
* Kantomatka:
** AGM-84: 220&nbsp;km
** UGM-84: 140&nbsp;km
** UGM-84: 140&nbsp;km
* Moottori: suihkumoottori

## Lähteet

## Aiheesta muualla
* AGM-84 Harpoon SLAM (Stand-Off Land Attack Missile) Fas.org 
* Standoff Land-Attack Missile Expanded Response (SLAM ER) GlobalSecurity.org
Minun tieni 1998–2008

__notoc__
**Minun tieni 1998–2008** on suomalaislaulaja Pentti Hietasen kokoelmalevy, joka julkaistiin 24. syyskuuta 2008. Levy juhlisti Hietasen 25-vuotista taiteilijauraa.

Kokoelma sisältää Pentti Hietasen aiemmin levyttämien kappaleiden lisäksi kaksi uutta laulua. Näistä toinen, "Joka henkäykseen" (alun perin The Policen "Every Breath You Take"), julkaistiin singlenä 8. syyskuuta. Sillä ovat mukana myös Raimo Sirkiä ja Virtuoson jäsen Juhana Suninen.  Toinen uusi levytys on italiankielinen versio Whitney Houstonin hitistä "I Will Always Love You" ("L'amore sei tu").

## Kappaleet

### CD 1
# Joka henkäyksen (Pentti Hietanen, Raimo Sirkiä ja Juhana Suninen)
# L'amore sei tu               
# Särkyneen toiveen katu             
# Kertokaa se hänelle
# Mua unhoittaa et saa
# Maria               
# Kun aika on
# Granada
# Aurinko laskee länteen              
# Jean Valjeanin rukous
# Ti aspetterò                   
# Nyt ja aina (Heikki Hela ja Pentti Hietanen )
# Con te partirò
# Tu cosa fai stasera (Pentti Hietanen ja Heini Kivimäki-Hietanen)
# Core 'ngrato
# Kuka tuntee tuon naisen            
# Minun tieni

### CD 2
# Jään sun viereesi aamuun
# Silloin              
# Huominen 
# La solitudine                  
# Anthem            
# He Ain't Heavy, He's My Brother 
# Burn                 
# Since You've Been Gone 
# Soldier of Fortune 
# Poika varjoiselta kujalta             
# Olet kaikki
# Amore scusami
# Anema e core               
# Ridonami la calma
# Ei koskaan
# Pur dolente son io
# Toivotaan, toivotaan

## Lähteet
* Albumi EMIn sivuilla
Kåre Walberg

**Kåre Walberg** (3. heinäkuuta 1912 &ndash; 29. helmikuuta 1988) oli norjalainen mäkihyppääjä ja olympiamitalisti. Hän voitti pronssia Lake Placidin olympialaisissa 1932. 

## Aiheesta muualla

*
Hans Beck

**Hans Beck** (25. huhtikuuta 1911 Kongsberg &ndash; 10. huhtikuuta 1996) oli norjalainen mäkihyppääjä ja olympiamitalisti. Hän voitti hopeaa Lake Placidin olympialaisissa 1932. 

## Aiheesta muualla

*
Valo (nimi)

**Valo** on nimi, joka esiintyy suomen kielessä sekä sukunimenä että sukupuolineutraalina etunimenä. Muissa kielissä nimi esiintyy  ainakin slovakin kielessä sukunimenä.

## Etunimi

Valo on suomenkielinen sukupuolineutraali etunimi. Tammikuun 2026 loppuun mennessä nimi on annettu 1483 miehelle ja noin 140–160 naiselle. Nimi oli 1900-luvulla varsin harvinainen, mutta on 2000-luvulla selvästi yleistynyt.

Valo on ollut almanakassa vuodesta 1950 ja viettää nimipäiväänsä 3. helmikuuta. Nimipäivä on sijoitettu kalenteriin lähestyvän kevään airueksi. Sillä on yhteys vanhaan kynttilänpäivään. Valoa on ehdotettu ensimmäisen kerran nimeksi 1865. Tunnettuja nimenkantajia ovat:

* Valo Nihtilä (1896–1973), suomalainen eversti
* Vălo Radev (1923–2001), bulgarialainen elokuvaohjaaja, käsikirjoittaja ja elokuvaaja
* Valo Saikku (1929–2015), suomalainen toimittaja, rajatiedon harrastaja ja kuoronjohtaja
* Valo Urho (1916–2001), suomalainen kilpapurjehtija

## Sukunimi

Valo on suomenkielinen sukunimi. Helmikuun alussa 2026 se oli nykyisenä nimenä 864 elossa olevalla suomalaisella henkilöllä. Suomen lisäksi nimi esiintyy sukunimenä myös slovakin kielessä. Tunnettuja nimenkantajia ovat:

*Aleksanteri Ahola-Valo (1900–1997), suomalainen taiteilija ja kirjailija
*Antti Valo (s. 1983), suomalainen käsipalloilija
*Elmer Valo (1921–1998), yhdysvaltalainen, slovakialaissyntyinen baseballpelaaja
*Jaakko Valo (s. 1954), suomalainen kuvataiteilija
*Jari Valo (s. 1961),  suomalainen viulisti
*Jesse Valo (s. 1984), suomalainen thai-nyrkkeilijä ja muusikko, Ville Valon veli
*Jorma Johannes Valo (1929–2014), suomalainen kenraaliluutnantti
*Juho Valo (1866–1918), suomalainen posteljooni ja ammattiyhdistysjohtaja
*Kerttu Valo (1916–2015), suomalainen korkeushyppääjä
*Maarit Valo (s. 1953), Jyväskylän yliopiston puheviestinnän professori
*Nitte Valo (s. 1977), suomalainen laulaja
*Tauno Valo (1920–2009), suomalainen kansanedustaja
*Teuvo Valo (1933–2017), suomalainen iskelmälaulaja
*Vesa Tapio Valo (s. 1951), suomalainen teatteriohjaaja
*Ville Valo (s. 1976), suomalainen muusikko, HIM-yhtyeen solisti, Jesse Valon veli
*Ville Walo, jonglööri

## Kuvitteellisia henkilöitä

* Tohtori Valo, yhteisnimitys kolmelle DC Comicsin sarjakuvahahmolle

## Katso myös
* Valo (täsmennyssivu)

## Lähteet
Antonín Bartoň

**Antonín Bartoň** (12. joulukuuta 1908 – 9. syyskuuta 1982) oli tšekkoslovakialainen maastohiihtäjä, yhdistetyn hiihtäjä ja mäkihyppääjä. Hän saavutti hopeaa MM-kisoissa 1933 sekä 4&nbsp;×&nbsp;10 kilometrin viestissä että yhdistetyssä. 

Bartoň sijoittui yhdistetyssä kuudenneksi Lake Placidin olympialaisissa 1932. Hän oli samoissa kisoissa kuudestoista 18 kilometrin hiihdossa, kymmenes 50 kilometrillä ja 21:s mäkihypyssä.

## Lähteet
Cyril Musil

**Cyril Musil** (23. marraskuuta 1907 Studnice &ndash; 1977 Kanada) oli tšekkoslovakialainen hiihtäjä. Hän saavutti hopeaa 4&nbsp;×&nbsp;10 kilometrin viestissä MM-kisoissa 1933. 

Garmisch-Partenkirchenin olympialaisissa 1936 Musil oli yhdeksäs 50 kilometrillä ja neljästoista 18 kilometrillä. Tšekkoslovakian joukkueessa hän sijoittui viidenneksi viestissä.

## Lähteet
HTC Keilaniemi

**High Tech Center Keilaniemi** on toimistotalokompleksi Espoon Keilaniemessä.

HTC Keilaniemi valmistui vuosina 2008–2009 ja sen rakennuttajana toimi SRV-yhtiöt.

## Aiheesta muualla
* HTC Keilaniemi
Kuvataide (oppiaine)

**Kuvataide** (aiemmin **kuvaamataito** ja **piirustus** ja **kuvaanto**)  on peruskoulussa ja lukiossa opettava oppiaine. Oppiaineen tarkoituksena on antaa välineitä oppilaan kuvalliseen ilmaisuun sekä kehittää oppilaan esteettisiä valmiuksia ja kuvallista ajattelua. Oppiaineen sisältöjä ovat muun muassa kuvailmaisu ja kuvallinen ajattelu, taiteen tuntemus ja kulttuurinen osaaminen, ympäristöestetiikka, arkkitehtuuri ja muotoilu sekä media ja kuvaviestintä.

Kaikille yhteistä kuvataiteen opetusta on peruskoulussa yleensä luokilla 1–7, jolloin sitä opetetaan yleisesti kahden viikkotunnin verran joka vuosi. Luokilla 8 ja 9 kuvataide on yleensä valinnainen aine, jolloin opetusta annetaan myös kaksi viikkotuntia kumpanakin vuotena. Lukiossa kuvataiteesta on opiskelijan valinnan mukaan 1–2 pakollista kurssia ja syventäviä kursseja 3–4.

Kuvataide on osa koulujen taidekasvatusta. Vuonna 1999 Suomen peruskoulujen oppiaineen nimi muuttui kuvaamataidosta kuvataiteeksi. Kuvaamataito-nimitys otettiin käyttöön 1950-luvun alussa. Sitä edelsi 1800-luvulta oppiaineen niminä olleet piirustus tai kuvaanto.

Kuvataiteen opetuksessa pyritään kehittämään ja hyödyntämään:

* silmän ja käden yhteistyötä
* käden motoriikkaa
* havainnointia
* mielikuvien tuottamista ja ilmaisua kuvallisin keinoin
* pitkäjännitteistä työskentelyä; vastuunkantamista omasta työstä
* työvälineistä ja työtiloista huolehtimista
* esteettisyyttä

## Aiheesta muualla
* Perusopetus , Koulujärjestelmä, Opetushallitus
Hugo Gstrein

**Hugo Gstrein** oli itävaltalainen hiihtäjä, joka kilpaili 1930-luvulla. Hän voitti pronssia 4 kertaa 10 kilometrin viestistä MM-kisoissa 1933.
Marianne Muellerleile

**Marianne Muellerleile** (s. 26. marraskuuta 1948 St. Louis, Missouri) on yhdysvaltalainen näyttelijä. Hänet tunnetaan varsinkin Norma Batesin roolista televisiosarjassa *Passions*. Lisäksi hän on esiintynyt muun muassa Glorian roolissa *Life with Bonniessa*.

## Aiheesta muualla
*
Petre Otskheli

**Petre Otskheli** (, 25. marraskuuta 1907 Kutaisi Georgia – 2. joulukuuta 1937) oli georgialainen modernismin ajan lavaste- ja pukusuunnittelija, joka työskenteli teattereissa Georgiassa ja lyhyen aikaa Moskovassa. Hänet murhattiin Stalinin suuressa puhdistuksessa 30-vuotiaana, mutta hänen konstruktivistisella näyttämötaiteellaan oli kestävä vaikutus georgialaiseen lavastesuunnitteluun.

Otskheli opiskeli 1920-luvulla Kutaisin reaalikoulussa ja Tbilisin kuvataideakatemiassa. Valtaosan urastaan hän toimi yhteistyössä ohjaaja Kote Mardžanišvilin kanssa, joka vuonna 1928 kutsui nuoren taiteilijan teatteriinsa Kutaisiin. Otskheli sai tunnustusta visuaalisista kokeiluistaan, ja hän käytti teatterilavalla taitavasti kookkaita lavasteita yhdistettynä hienovaraisiin yksityiskohtiin. Hän joutui kuitenkin pian Stalinin Kaukasuksen-luutnantin Lavrenti Berijan painostuksen kohteeksi. Vuonna 1936 Otskheli pakeni Berijan vainoa Moskovaan, jossa hänen maanmiehensä, Moskovan Maly-teatterin ohjaaja Sergo Amaghlobeli palkkasi hänet. Vuonna 1937 sekä Otskheli että Amaghlobeli pidätettiin ja ammuttiin keksityin maanpetossyyttein.

## Lähteet

## Aiheesta muualla
*Lomtatidze, Lily (1973), *[http://www.moesbooks.com/cgi-bin/moe/41124.html Petre Otskheli]*. Tbilisi.
*Tsimintia, Ana, Fragments of Georgian Modernism: Theatre Designs of Petre Otskheli on Display at Karvasla . *Georgia Today*.
Nils Östensson

**Nils Holger Östensson** (29. huhtikuuta 1918 Transtrand – 24. heinäkuuta 1949 Risberget, Norja) oli ruotsalainen maastohiihtäjä. Hänen seuransa oli Sälens IF.

Ensimmäisen arvokisamitalinsa Östensson saavutti Ruotsin hopealle sijoittuneessa viestijoukkueessa 1941 Cortinan MM-kisoissa. Seitsemän vuotta myöhemmin St.Moritzin olympialaisissa hän voitti viestikultaa ja hopeaa henkilökohtaisesta 18 kilometrin kilpailusta.

Vuonna 1949 Östensson voitti Holmenkollenin kisoissa sekä 18 että 50 kilometrin matkat. Saman vuoden kesällä hän sai surmansa moottoripyöräonnettomuudessa vain 31 vuoden ikäisenä.

## Lähteet
* Nils Östensson ''Sports Reference'' -sivustolla  
* 
* Östensson Ruotsin olympiakomitean sivuilla

### Viitteet
Tapiolan uimahalli

**Tapiolan uimahalli** on uimahalli Tapiolan kaupunginosassa Espoossa. Uimahallin suunnitteli arkkitehti Aarne Ervi ja se valmistui vuonna 1965. Rakennuksen peruskorjauksen suunnitteli Kari Raimoranta (Arkkitehdit NRT), ja peruskorjaus valmistui 2000-luvulla. Tuolloin rakennettiin myös uimahallin laajennus, jossa ovat höyrysaunat, porealtaat, monitoimiallas ja kuntosali. Vuonna 2008 uimahallille myönnettiin Euroopan unionin Europa Nostra -palkinto ansiokkaasta entistämisestä. 

Uimahalli suljettiin vuonna 2016 kosteusongelmien takia.

## Historiaa
Tapiolan uimahalli avattiin yleisölle 15. marraskuuta 1965, ja se sai ennakoitua enemmän kävijöitä, noin 500–1000 päivässä. Suosio vaikutti Espoon kauppalan päätökseen rakentaa toinen uimahalli Leppävaaraan.

Tapiolan uimahalli avattiin loppuvuodesta 2005 noin 2 vuotta kestäneen ja 9 miljoonaa euroa maksaneen peruskorjauksen ja laajennuksen jälkeen. 

Vuonna 2015 alkaneiden lisäkorjausten jälkeen rakennus paljastui läpimäräksi. Se suljettiin kokonaan vuonna 2016. 

Vuonna 2018 ehdotettiin taas hallin purkamista, koska jäljellä olevien korjausten hinnaksi arvioitiin 21 miljoonaa euroa. Kaupunginmuseon johtajan mukaan purkamisen ja uuden rakentamisen syyksi ei kelpaa se, että se olisi halvempaa. Valtuutettu Pinja Niemisen mukaan Museoviraston vuoksi purkaminen ei ole mahdollista. 

Vuonna 2020 Espoon kaupunki kertoi että korjaustyö pyritään aloittamaan 2022 ja että se olisi valmis vuonna 2024. Loppuvuodesta 2023 Espoon kaupunki kuitenkin kertoi rakennusyhtiö SRV:n jättäytyvän hankkeesta, koska osapuolet eivät päässeet sopuun peruskorjauksen kustannustasosta. Lisäkorjaukset maksaisivat 42-46 miljoonaa euroa, ja sekin voi ylittyä. Korjauksillekin Museovirastolla on vaatimuksia, jotka tarkentuvat suunnitelmien täsmentyessä. Espoon kaupunki toivoi keväällä 2024 alkavan kilpailutuksen myötä uimahallin avautuvan aikaisintaan vuonna 2027. 

Joulukuussa 2024 Espoon kaupunki ilmoitti kilpailutuksen olevan loppusuoralla ja peruskorjaus alkaisi mahdollisesti vuoden 2025 alkupuolella. Peruskorjauksessa rakennetaan uimahallin rakenteet uudelleen ja allasosastolla säilytetään alkuperäinen ilme. Halli on ollut kokonaan suljettu vuodesta 2016. Elokuussa 2025 vanha uimahalli oli purettu. 

## Lähteet
*Espoo.fi 
### Viitteet

## Aiheesta muualla
Kahvikantaatti

**Kahvikantaatti** () on kutsumanimi Johann Sebastian Bachin kantaatille BWV 211, ”Schweigt stille, plaudert nicht”. J. S. Bach kirjoitti kantaatin noin vuonna 1734 vastauksena Leipzigin ja koko Euroopan yli pyyhkäisseelle kahvihysterialle.

Kantaatti on edelleen erittäin suosittu kepeytensä ja hauskuutensa vuoksi – sekä tietysti sen koskiessa kahvia.

Libreton tähän kolmen äänialan ilotteluun on kirjoittanut vuonna 1732 Christian Friedrich Henrici, alias Picander, jonka käsialaa on myös Matteus-passion käsikirjoitus.

Kantaatin juoni etenee seuraavasti:

Tottelevainen ja kiltti tytär Lieschen saa maistaakseen kahvia, eikä voi enää millään luopua tämän ihanan virvokkeen maistelusta. Lieschenin isä, Schlendrian, on suutuksissaan ja uhkaa tätä kaikenlaisilla konsteilla – ensin kotiarestilla, sitten jopa puuskahtaa *”Wohlan! So musst du dich bequemen, auch niemals einen Mann zu nehmen.”*. (”Hyvä on, ymmärrä siis että aviomiestä et tule saamaan!”)

Lieschen, joka on päättäväisesti hyväksynyt kaikki muut rankaisukeinot saadakseen pitää kahviharrastuksensa, kauhistuu ja peruu sanansa.

Schlendian lähtee tyttärensä kehotuksesta etsimään tälle sulhoa, ja kun isä on mennyt, tytär jupisee salassa menevänsä naimisiin vain, jos sulhanen lupaa antaa morsiamensa juoda kahvia.

Kantaatti päättyy kuitenkin kepeästi kun isä, tytär ja kertoja laulavat tarmokkaasti:
*”Die Katze lässt das Mausen nicht,*
*Die Jungfern bleiben Coffeeschwestern.*
*Die Mutter liebt den Coffeebrauch,*
*Die Großmama trank solchen auch,*
*Wer will nun auf die Töchter lästern!”*

(Niin kuin ei kissa voi olla jahtaamatta hiirtä / niin ovat nuoret naiset sisaruksia kahvin merkeissä / Äitikin rakastaa kahvitaukoaan, Isoäiti juo sitä myös / Kuka voisi siis nuhdella tyttäriä?)

## Lähteet

## Aiheesta muualla
* [IMSLP: Schweigt stille, plaudert nicht, BWV 211](https://imslp.org/wiki/Schweigt_stille,_plaudert_nicht,_BWV_211_(Bach,_Johann_Sebastian))
Puolangan kirkko

**Puolangan kirkko** on Kuopion hiippakunnan Kajaanin rovastikuntaan kuuluvan Puolangan seurakunnan kirkko, joka  sijaitsee Puolangan kunnan keskustaajamassa. Olavi Sortan suunnittelema rakennus on ns. kolmilaivainen pitkäkirkko.

## Historiaa
Puolanka kuului aikanaan Paltamon emäpitäjään ja sai vuonna 1764 oikeuden perustaa oman kappelikirkon. Kirkon rakennustyö viivästyi niin, että vasta vuonna 1786 Puolangasta tuli Hyrynsalmen yhteydessä toimiva kappeli. Kirkon sijoituspaikasta kiisteltiin, auholaiset halusivat kirkon rakennettavan kylälleen. Vuonna 1792 kirkon rakennuspaikaksi valittiin Puolankajärven läntinen pohjoispuolen ranta-alue. Tämä päätös vakiinnutti koko pitäjän nimen, joka tarkoittaa paloaukeaa.  Jacob Rijf suunnitteli vuonna 1792 valmistuneen klassistyylisen puisen ristikirkon, jonka sisänurkat oli viistetty. Salamaniskun aikaansaama tulipalo tuhosi kirkon vuonna 1949.

## Nykyinen kirkkorakennus
Palaneen kirkon tilalle suunnitteli uuden Olavi Sortta, mm. Lastenlinnan ja Tilkan suunnittelijana tunnettu arkkitehti. Tiilestä ja puusta valmistettu kolmilaivainen pitkäkirkko on torniton ja sen katto ulottuu lähes maahan asti. Tyyliltään rakennus muistuttaakin keskiaikaisia kivikirkkoja. Kirkkorakennuksen pinta-ala on 403 neliömetriä ja siinä on  450 istumapaikkaa. Kirkko valmistui viisi vuotta vanhan kirkon palamisen jälkeen eli vuonna 1954. Samana vuonna kirkon viereen rakennettiin kellotapuli. Kirkon alttaritaulun maalasi taiteilija Paavo Tolonen vuonna 1982, sen nimi on ”Tulkaa minun tyköni kaikki työtätekevät ja raskautetut”.  Kirkko peruskorjattiin vuonna 1979.

Kirkon sankarihautausmaan muistomerkki on kuvanveistäjä Walter Mikkolan teos vuodelta 1955.

## Kuvia

Tiedosto:Puolangan kirkko 2.10.2022.jpg
Tiedosto:Kirkko ja kellotapuli 1957-11-19 (JOKAKAL3B-11011).tif|Kirkko ja kellotapuli 19.11.1957
Tiedosto:Puolanka sankarimuistomerkki.JPG|Puolangan kirkon sankarimuistomerkki kesällä 2015
Tiedosto:Puolanka 1918 muistomerkki 1.jpg|Puolangan kirkon v. 1918 Vapaussodan valkoisten muistomerkki kesällä 2015


## Lähteet
* Puolangan kirkko. Web Archive (Kajaanin yliopistokeskus 2010).
Europa Nostra

**Europa Nostra** (latinaa, *Meidän Eurooppamme*) on kulttuuriperintöä vaaliva eurooppalainen järjestö. Järjestö toimii yhteistyössä Euroopan unionin, Euroopan neuvoston ja Unescon kanssa. Järjestöön kuuluu kulttuuriperintöä vaalivia yhdistyksiä. Sillä on noin 400 eurooppalaista jäsenjärjestöä ja yhteisöjäsentä. Myös yksityishenkilöt hyväksytään jäseneksi. 

Suomesta Europa Nostralla on henkilö- ja yhteisöjäseniä, joista merkittävimmät ovat Suomen Kotiseutuliitto ja Suomen arkkitehtiliitto SAFA, Suomen Kulttuuriperinnön Säätiö, Suomen Kulttuuriperintökasvatuksen seura, Pohjoismaisen konservaattoriliiton Suomen osasto ry ja Ritarihuone. Europa Nostran valtuustossa on yksi suomalainen edustaja, arkkitehti Tapani Mustonen.

Suomeen perustettiin maaliskuussa 2011 Europa Nostran suomalainen paikallisyhdistys Europa Nostra Finland. Yhdistys jatkaa Europa Nostra in Finland (EN-F) -yhteistyöverkoston työtä.  Europa Nostra Finlandin toimisto on Suomen Kotiseutuliitossa. 

Yhdistyksen tarkoituksena on toimia Europa Nostra -järjestöön kuuluvien suomalaisten jäsenten yhdyssiteenä sekä toteuttaa Europa Nostran pyrkimyksiä Suomessa ylläpitämällä ja herättämällä tietoisuutta kulttuuriperinnöstä, edistämällä pääsyä tutustumaan siihen ja parantamalla kulttuuriperinnön käyttömahdollisuuksia.

Europa Nostra myöntää vuosittain palkintoja kulttuuriperintöä vaalivista hankkeista. Vuonna 2012 palkintoja myönnettiin eri sarjoissa kaikkiaan 28 hankkeelle. Palkinnon sai Suomesta joensuulaisen Tuupovaara-Seuran restaurointi- ja koulutushanke. Seuran palkkaamat pitkäaikaistyöttömät restauroivat 32 kulttuurihistoriallisesti arvokasta rakennusta. Lisäksi suoritettiin 8 ammattitutkintoa. Erityismaininnan sai suomalaisten opiskelijoiden konservointihanke Italiassa, konservointikohde oli Alvar Aallon suunnittelema paviljonki Venetsiassa. Turkulainen arkkitehti Benito Casagrande sai erityismaininnan elämäntyöstään, joka kohdistui muun muassa Turun historiallisen keskustan pelastamiseen.

Pääpalkinto (*Grand Prix*) tuli Suomeen viimeksi vuonna 2009, jolloin sen sai Kesälahden kirkon vanhan tapulin ansiokas restaurointityö.

Suomesta on palkittu lisäksi Tapiolan uimahallin peruskorjaus (2008), Helsingin yliopiston Porthanian peruskorjaus (2007) ja Kierikkikeskus (2002).

## Lähteet
*Suomen Kotiseutuliitto > Europa Nostra in Finland

### Viitteet

## Aiheesta muualla
* Europa Nostra
Antonio Mistrorigo

**Antonio Mistrorigo** (26. maaliskuuta 1912 – 14. tammikuuta 2012) oli italialainen kirkonmies, joka sai katolisen pappisvihkimyksensä 7. heinäkuuta 1935. Piispaksi hänet vihittiin 25. huhtikuuta 1955.

Mistrorigo toimi ensin Troian piispana Foggian maakunnassa vuosina 1955–1958, sitten Trevison piispana vuosina 1958–1988.

## Aiheesta muualla
* Catholic-hierarchy.org: Bishop Antonio Mistrorigo
Crenarchaeota

**Crenarchaeota**, eosyytit eli *Crenarchaea* ovat mikroskooppisten pienten bakteerimaisten arkeonien eräs ryhmä. Ensin nämä eliöt löydettiin kuumista ympäristöistä, ja näin ollen niitä pidettiin äärioloissa elävinä ekstremofiileinä, lähinnä kuumassa elävinä Thermoprotei-termofiileinä. Nyttemmin on todettu, että nämä "eosyytit" ovat hyvin yleisiä merissä alhaisissa lämpötiloissa. Joillain näistä on histoneita. Crenarcheota-arkit ovat gram-negatiivisia ja muodoltaan mm. pallomaisia, sauvamaisia ja pitkulaisia. Yksi tunnetuimmista "eosyyteistä" on *[[Sulfolobus solfataricus]]*, joka elää pH:ssa 1–2 maaperässä ja yli 80&nbsp;°C kuumassa lähteessä. Jotkut eosyytit kestävät 113&nbsp;°C:n lämpötilaa.

## Lähteet

## Aiheesta muualla
*Medical Subject Headings (MeSH): Crenarchaeota
Thermoplasma

***Thermoplasma*** on bakteerimainen pieni arkeoni. Se kuuluu kuumassa viihtyvään Thermoplasmata/Thermoplasmataceae-ryhmään. Näillä eliöillä ei ole jäykkää soluseinää. Tunnetuimmat, genomiltaan tutkitut ovat *T. acidophilum* ja *T. volcanium*. *Thermoplasma acidophilumin* genomi on yksi pienimmistä ei-loismaisten solulimallisten mikrobien genomeista, se käsittää vain 1&nbsp;564&nbsp;905 emäsparia ja 1&nbsp;509 geeniä. Pienin tunnettu vapaan mikrobin genomi on toistaiseksi meren α-proteobakteeri *[[Pelagibacter ubique]]*lla, se kattaa 1&nbsp;308&nbsp;759 emäsparia eli 1&nbsp;354 geeniä. *T. acidophilum* elää 59&nbsp;°C:ssa ja happamassa, pH 2:ssa. *T. acidophilumin* ja *[[Sulfolobus solfataricus]]*&nbsp;-lajin välillä on tapahtunut melko runsaasti geenisiirtoa.

## Katso myös
*Ekstremofiilit

## Lähteet

## Aiheesta muualla
* Thermoplasma volcanium 
* Thermoplasma acidophilum
* The genome sequence of the thermoacidophilic scavenger ''Thermoplasma acidophilum''
Todistaja (täsmennyssivu)

**Todistaja** tarkoittaa seuraavia asioita: 

* todistaja, oikeudenkäynnissä kuultava henkilö
* *[[Todistaja (elokuva)|Todistaja]]*, Billy Wilderin ohjaama elokuva vuodelta 1957 
* *[[Peter Weirin Todistaja]]* (myös *Todistaja*), Peter Weirin ohjaama elokuva vuodelta 1985
* ''Todistaja'', Pelle Miljoona & Ylivoima -yhtyeen albumi
* Jehovan todistaja
* *[[Todistaja (televisiosarja)|Todistaja]]*, norjalainen rikossarja vuodelta 2014.
Wildlife

**Wildlife** on turkulaisyhtye The Crashin toinen albumi, joka ilmestyi vuonna 2001. Se nousi Suomen virallisen listan sijalle 3, myyden kultaa.

## Kappaleet
Kaikki kappaleet kirjoittanut Teemu Brunila, ellei toisin mainittu.

# 
# 
# 
# 
# 
# 
# 
# 
# 
# 
# 

## Kokoonpano
* Teemu Brunila &ndash; laulu, kitara
* Samuli Haataja &ndash; basso
* Erkki Kaila &ndash; rummut
* Tomi Mäkilä &ndash; koskettimet

## Arvostelut
* City: 
* Desibeli.net: 
* Soundi: 

## Lähteet

## Aiheesta muualla
*
Pelagibacter ubique

***Pelagibacter ubique*** lienee maailman yleisin bakteeri, sitä esiintyy arviolta 1028 solua. Se on genomiltaan pienin tunnettu vapaa organismi, 1&nbsp;308&nbsp;759 emäsparia eli 1&nbsp;354 geeniä. *P. ubique* on myös yksi pienimmistä itsenäisesti jakautuvista soluista, pituus 0,37–0,89 µm ja läpimitta 0,12–0,20 µm. *P. ubique* kuuluu luokkaan Alphaproteobacteria ja lahkoon Rickettsiales.

## Aiheesta muualla

*BBC News: Ocean bug has 'smallest genome'
Choronzon

__NOTOC__
**Choronzon** on brittiläisen Akercocke-metalliyhtyeen kolmas studioalbumi. Se julkaistiin vuonna 2003 levymerkillä Earache Records.

## Kappaleet
#
#
#
#
#
#
#
#
#
#
#
#

## Kokoonpano
* Jason Mendonca – kitara, laulu
* Paul Scanlan – kitara
* Peter Theobalds – bassokitara
* David Gray – rummut, lyömäsoittimet
* The Ritz – kosketinsoitin

### Tuotanto
* Martin Bonsoir – äänittäjä
* Neil Kernon – miksaaja
* John Paul – masteroija

## Arvostelut
* Allmusic: 
* Chronicles of Chaos: 8.5/10
* Imperiumi: 4/10
* Soundi: 

## Lähteet

## Aiheesta muualla
* 
*
Bernard Francis Law

**Bernard Francis Law** (4. marraskuuta 1931 Torreón, Meksiko – 20. joulukuuta 2017 Rooma, Italia) oli katolisen kirkon yhdysvaltalainen pappi. Hänestä tehtiin yksi kardinaaleista vuonna 1985.

## Elämä
Bostonin arkkipiispana hän toimi vuodesta 1984. Hän erosi virastaan 13. joulukuuta 2002 pedofiliaskandaalin ravisteltua arkkihiippakuntaa. Hän jatkoi kuitenkin kirkollista uraansa; hän toimi esimerkiksi Santa Maria Maggiore -basilikan arkkipappina vuodesta 2004. Hän myös osallistui äänestysikäisenä kardinaalina vuoden 2005 konklaaviin.

Torreónissa, Meksikossa syntynyt Law vihittiin papiksi 21. toukokuuta 1961. Piispaksi hänet valittiin 22. lokakuuta 1973 ja ristittiin tehtävään 5. joulukuuta 1973.

## Lähteet
* Catholic-hierarchy.org: Bernard Francis Cardinal Law 

### Viitteet
Baba Lybeck

**Barbara ”Baba” Lybeck** (s. 26. joulukuuta 1966 Parainen) on suomalainen toimittaja. Koulutukseltaan hän on filosofian maisteri, pääaineenaan yleinen kirjallisuustiede.

## Ura
Lybeck työskenteli uutistenlukijana Nelosen uutisissa vuosina 1998–2009. Hän siirtyi 2009 Yleisradioon tuottajaksi.

Ennen Nelosen uutisia Lybeck oli työskennellyt Radio Cityssä sekä juontanut MTV3:lla NoTV:tä sekä Ylellä Suomen virallisen albumilistan kokoavaa Lista Top 40 -musiikkiohjelmaa ja ruotsinkielisellä FST:llä *Bosses Bio* ja *Talking Heads* -ohjelmia. Lybeck oli mukana myös viihdesarja *[[Viemäri-TV|Viemäri-TV:ssä]]* ja *[[Team Ahma]]n* yhdessä jaksossa vuonna 2007 omana itsenään. Vuonna 1986 Lybeck näytteli Kari Paljakan ohjaamassa televisioelokuvassa *[[Baby Love]]*. Lybeck juonsi vuosien 2003–2007 Jussi-gaalat.

Lybeck toimi vuosina 2010–2018 viihdeohjelma Uutisvuodon ylituomarina ja juontajana korvaten Peter Nymanin, joka siirtyi lukemaan uutisia MTV3:lle.

Vuonna 2019 Lybeck siirtyi MTV Uutisten palvelukseen juontamaan uutis- ja ajankohtaisohjelmaa *[[Viiden jälkeen]]*, jota esitetään puolentoista tunnin suorina lähetyksinä joka arkipäivä MTV3-kanavan alkuillassa.

### Muu julkisuus
Syksyllä 2012 Baba Lybeck kilpaili *[[Tanssii tähtien kanssa]]* -ohjelman seitsemännellä tuotantokaudella tanssiparinaan tanssinopettaja Mikko Ahti. He putosivat kahdeksannessa pudotuksessa 25.&nbsp;marraskuuta 2012 yltäen kolmannelle sijalle.

## Yksityiselämä
Lybeckin puoliso on muusikko-musiikkituottaja Pekka Lehti. Heillä on kaksi lasta, musiikkialalla työskentelevät Lxandra ja Benjamin. Lybeckin isovanhemmat olivat kirjailija Tito Colliander ja kuvataiteilija Ina Colliander. Lybeck kuuluu ortodoksiseen kirkkoon.

Helsinkiläinen Lybeck asui vuonna 2017 Suomenlinnassa.

Lybeck voitti elokuussa 2022 Varsovassa painonnostossa EM-kultaa 55-vuotiaiden 64 kilon sarjassa tuloksilla: tempaus 36 kg ja työntö 48 kiloa. Hän voitti myös toukokuussa 2025 Albaniassa painonnostossa EM-hopeaa 55-vuotiaiden 71 kilon sarjassa.

## Lähteet
* 

### Viitteet

## Aiheesta muualla

* 
*
Nuori mies

__NOTOC__
**Nuori mies** on 500 kg lihaa -yhtyeen viides studioalbumi, joka julkaistiin huhtikuussa 2007.

## Kappaleet
#  (säv. Maritta Kuula, san. Kullervo Rainio)
#  (säv. Kauko Röyhkä, san. Aaro Hellaakoski)
#  (säv. Kuula, Röyhkä, Kimmo Laine, Olli Kauniskangas, Kari Salminen, san. Aaro Hellaakoski)
#  (säv. Kuula & Röyhkä, san. Uuno Kailas)
#  (säv. Kuula, Röyhkä & Pupu Lihavisto, san. Hellaakoski)
#  (säv. ja san. Kuula)
#  (säv. Kuula & Lihavisto, san. Kailas)
#  (säv. Kuula & Röyhkä, san. Kailas)
#  (säv. Kuula, Röyhkä & Lihavisto, san. Juhani Siljo)
#  (säv. Kuula & Röyhkä, san. Einari Vuorela)
#  (säv. Kauniskangas)
#  (säv. ja san. Kuula)

## Kokoonpano

### Yhtye
* Maritta Kuula – laulu
* Kauko Röyhkä – bassokitara, kitara, vihellys, laulu
* Olli Kauniskangas – kitara, basso, munniharppu
* Kimmo Laine – urut, basso, kitara, taustalaulu
* Kari Salminen – rummut, lyömäsoittimet

### Vierailevat muusikot
* Jouni Pusa – lyömäsoittimet, kosketinsoittimet, rummut
* Laura Sippola – piano (*Musta ruusu*)
* Jukka Putkinen – kattila
* Lauri Laine – lyömäsoittimet

### Tuotanto
* Jouni Pusa – pohjien äänitys (Vintage Sound)
* Jukka Putkinen – äänittäjä, miksaaja (Torpdeo Sounds)
* Joonatan Kotila – lisä-äänitys
* Olli Kauniskangas – masteroija
* Ari-Pekka Lehtisalo – kansi

## Arvostelut
* Desibeli.net: 
* Soundi: 

## Lähteet
Kauko Sorjonen

**Kauko Sorjonen** (s. 1942 Punkaharju) on suomalainen yritysjohtaja ja kulttuurimesenaatti.

Kauko Sorjonen on Kopijyvä Oy:n, Kauko Sorjosen säätiön ja Minerva Kustannus Oy:n perustaja ja niiden hallitusten pitkäaikainen puheenjohtaja.  Sorjonen myi vuonna 1977 perustamansa Kopijyvä Oy:n vuonna 2008 monialakonserni Panostajalle.

Vuodesta 1998 Kauko Sorjosen säätiö on jakanut avustuksia rakennussuojelulle, musiikille, kirjallisuudelle, kuvataiteelle ja tutkimukselle.
Se on pelastanut monia vanhoja rakennuksia sekä Jyväskylän seudulla että Pohjois-Suomessa.

## Kunnianosoituksia

Kauko Sorjonen sai kotiseutuneuvoksen arvonimen vuonna 1993.

Jyväskylän yliopiston humanistinen tiedekunta myönsi 10. kesäkuuta 2000 Kauko Sorjoselle filosofian kunniatohtorin arvonimen.

## Lähteet

## Aiheesta muualla
* Kauko Sorjosen säätiö
* YLE uutiset: Kulttuurimesenaatti Kauko Sorjonen pelastaa Särestöniemi-museon
Hulk vs.

**Hulk vs.** (*Hulk Vs*) on vuonna 2009 suoraan DVD:lle julkaistu animaatioelokuva, jossa Hulk kohtaa ensimmäisessä tarinassa Wolverinen ja toisessa Thorin. Elokuvan ohjasivat Frank Paur ja Sam Liu. Sen käsikirjoittivat Greg Johnson, Christopher Yost ja Frank Paur. Pääosassa toimivat Bryce Johnson, Fred Tatasciore, Steven Blum ja Matthew Wolf.

## Segmentit
Elokuva koostuu kahdesta erillisestä tarinasta, jotka kestävät yhteensä noin 82 minuuttia.

### Hulk Vs Wolverine
Ensimmäinen osa kestää noin 37 minuuttia ja perustuu löyhästi *The Incredible Hulk* -sarjakuvan ensimmäisen osan 181 numeroon, jossa esitellään Wolverine. Jeff Matsuda toimi taiteellisena ohjaajana Craig Kylen ja Christopher Yostin yhteiskäsikirjoittamassa tarinassa. Kyle mukaan tarina on osittain myös jatko-osa *[[Wolverine and the X-Men]]in* seitsemännelle jaksolle, jossa heidän uusintataistelunsa on kuitenkin vähemmän väkivaltainen. Hulk taistelee elokuvassa Wolverinen lisäksi muita Ase-X:n jäseniä Lady Kuolemaniskua, Sapelihammasta, Punaomegaa ja Deadpoolia vastaan.

#### Juoni
Elokuvassa Department H lähettää Wolverinen Hulkin perään erään kanadalaisen kylän tuhoamisen jälkeen. Wolverinen löytäessä pitkän etsinnän päätteeksi Hulkin heidän taistelunsa keskeytyy Ase-X:n siepatessa molemmat päämajaansa. Professori Thorton yrittää luoda Hulkista uutta voittamatonta asettaan Wolverinen avulla, mutta Lady Deathstriken mielestä Wolverine pitäisi tappaa. Tämän seurauksena hän pettää professorin ja tappaa hänet.

#### Äänirooleissa

### Hulk Vs Thor
Toinen tarina kestää noin 45 minuuttia. Siinä Loki teleporttaa Hulkin Asgardiin Odinin ollessa unitilassaan. Päästyään Asgardiin Hulk taistelee Thorin lisäksi kaikkia asgardilaisia vastaan.

#### Juoni
Odin on suojellut Asgardin valtakuntaa jo useiden vuosien ajan, mutta joka talvi hänen täytyy levätä viikko, jonka aikana Asgardia uhkaavat useat vaarat. Nämä vaarat eivät kuitenkaan ole kyenneet tekemään vallankaappausta tai mitään suuria tuhoja Thorin estäessä ne joukkoineen.

Erityisesti Thorille katkera Loki päättää siepata Bruce Bannerin ja houkutella hänen sisällään olevan pedon Hulkin esille. Lumoajattaren avulla he saavat Hulkin Lokin telepaattiseen valtaan, joka aloittaa tuhoisan hyökkäyksen kohti Asgardia ja erityisesti Thoria kohtaan.

#### Äänirooleissa

### Suomalainen julkaisu
*Hulk Vs.* on julkaistu myös Suomessa suomenkielisen dubbauksen kera. Jostain syystä DVD:n kansi ja nimi oli muokattu antamaan kuva, että DVD olisi omistettu yksinomaan Wolverinelle. Lisäksi takakannessa annetaan virheellisesti ymmärtää, että DVD:llä olisi tekstitys mukana. Kyseistä ominaisuutta ei ole, vaikka DVD:ssä onkin mahdollisuus katsoa molemmat elokuvat myös alkuperäisillä äänillä.

#### Suomalaiset äänet

## Lähteet
Chav

**Chav** on englanninkielinen puhekielen termi, jolla viitataan Britanniassa tietyntyyppisiin työväenluokkaisiin nuoriin. Ilmiöön tavallisesti yhdistettäviä asioita ovat oppimattomuus, vastuuntunnottomuus, väkivaltaisuus ja huono maku, sekä  pukeutumistyyli, johon kuuluu koruilla koreilu, valkoiset urheilujalkineet ja merkkivaatteilla leveily. Ilmiöllä on useita erilaisia nimityksiä alueesta riippuen. Muun muassa Skotlannissa vastaavaa ilmiötä kutsutaan nimellä *neds*.

Sekä sanat *chav* että *neds* lisättiin 2000-luvun alussa englannin kielen sanakirjoihin. Samoihin aikoihin ilmiö sai runsaasti huomiota myös tiedotusvälineissä. Huumoriohjelma Pikku-Britanniassa esiintyvä Vicky Pollard -hahmo on stereotypia naispuolisesta chav-kulttuurin edustajasta. 

Suomalaisia pissiksiä on verrattu chav-nuoriin.

## Katso myös

* Roadman-kulttuuri

## Lähteet

## Aiheesta muualla